stanford-oval/wikipedia huggingface dataset:
จังหวัดคังว็อน (ประเทศเกาหลีใต้)
แหล่งข้อมูลอื่น

เว็บไซต์อย่างเป็นทางการของจังหวัดคังว็อน
| ด ค กจังหวัดคังว็อน |
| --- | --- | --- |
ชุนช็อน (เมืองหลวง)
| นคร |  ชุนช็อน  ทงแฮ  คังนึง  ซัมช็อก  ซกโช  แทแบ็ก  ว็อนจู  |  |
| อำเภอ |  ช็อลว็อน  โคซ็อง  ฮเว็งซ็อง  ฮงช็อน  ฮวาช็อน  อินเจ  ช็องซ็อน  พย็องชัง  ยังกู  ยังยัง  ย็องว็อล  |  |
| ด ค ก ภูมิภาคและเขตการปกครองของประเทศเกาหลีใต้ |
| --- | --- | --- |
| ภูมิภาค |  เขตเมืองหลวงและปริมณฑล  ควันดง ย็องดง  ย็องซอ  โฮซอ  โฮนัม  ย็องนัม ภูมิภาคอุตสาหกรรมการเดินเรือตะวันออกเฉียงใต้  เกาะเชจู  |  |
| จังหวัด |  คย็องกี  คย็องซังใต้  คย็องซังเหนือ  ช็อลลาใต้  ชุงช็องใต้  ชุงช็องเหนือ  |  |
| จังหวัดปกครองตนเองพิเศษ |  คังว็อน  ช็อนบุก  เชจู  |  |
| นครพิเศษ |  โซล  |  |
| นครปกครองตนเองพิเศษ |  เซจง  |  |
| มหานคร |  ควังจู  แทกู  แทจ็อน  ปูซาน  อินช็อน  อุลซัน  |  |
| คณะกรรมการ 5 จังหวัดภาคเหนือเกาหลี |  พย็องอันใต้  พย็องอันเหนือ  ฮวังแฮ  ฮัมกย็องใต้  ฮัมกย็องเหนือ  |  |
| ด ค กเมืองเจ้าภาพเอเชียนเกมส์ |
| --- | --- | --- |
| ฤดูร้อน |  1951:  นิวเดลี  1954:  มะนิลา  1958:  โตเกียว  1962:  จาการ์ตา  1966:  จังหวัดพระนคร  1970:  จังหวัดพระนคร  1974:  เตหะราน  1978:  กรุงเทพมหานคร  1982:  นิวเดลี  1986:  โซล  1990:  ปักกิ่ง  1994:  ฮิโรชิมะ  1998:  กรุงเทพมหานคร  2002:  ปูซาน  2006:  โดฮา  2010:  กว่างโจว  2014:  อินช็อน  2018:  จาการ์ตา–ปาเล็มบัง  2022:  หางโจว  2026:  นาโงยะ  2030:  โดฮา  2034:  รียาด  |  |
| ฤดูหนาว |  1986:  ซัปโปโระ  1990:  ซัปโปโระ  1996:  ฮาร์บิน  1999:  คังว็อน  2003:  อาโอโมริ  2007:  ฉางชุน  2011:  อัสตานา-อัลมาเตอ  2017:  ซัปโปโระ  2025:  ฮาร์บิน  2029:  นีอม |  |
| ด ค กกีฬาโอลิมปิกเยาวชน |
| --- | --- |
 กีฬา  ตารางเหรียญรางวัล  ผู้ได้รับเหรียญรางวัล  สนาม  NOCs  สัญลักษณ์  การคัดเลือกเจ้าภาพ 
ฤดูร้อน:  2010 สิงคโปร์   2014 หนานจิง   2018 บัวโนสไอเรส   2026 ดาการ์   2030 รอประกาศ  
ฤดูหนาว:  2012 อินส์บรุค   2016 ลีลแฮมเมอร์   2020 โลซาน   2024 คังว็อน   2028 รอประกาศ  
 กีฬาโอลิมปิก  กีฬาพาราลิมปิก  กีฬาโอลิมปิกโบราณ   
ซอรักซัน อุทยานแห่งชาติที่มีชื่อเสียงมากที่สุดแห่งหนึ่งของจังหวัดคังว็อน
อำเภอกุสุมาลย์

| อำเภอกุสุมาลย์ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kusuman
คำขวัญ: ดินแดนดอกกระเจียว เขียวผักหวาน ยอดอาหารไข่มดแดง แมงแคงจักจั่น ลื่อลั่นประเพณีวัฒนธรรม
แผนที่จังหวัดสกลนคร เน้นอำเภอกุสุมาลย์
พิกัด: 17°19′54″N 104°20′0″E﻿ / ﻿17.33167°N 104.33333°E﻿ / 17.33167; 104.33333
ประเทศ:  ไทย
จังหวัด: สกลนคร
พื้นที่
 • ทั้งหมด: 454.0 ตร.กม. (175.3 ตร.ไมล์)
ประชากร (2567)
 • ทั้งหมด: 43,618 คน
 • ความหนาแน่น: 96.07 คน/ตร.กม. (248.8 คน/ตร.ไมล์)
รหัสไปรษณีย์ : 47210 47230 (เฉพาะตำบลนาเพียงและอุ่มจาน)
รหัสภูมิศาสตร์: 4702
ที่ตั้งที่ว่าการ: ที่ว่าการอำเภอกุสุมาลย์ เลขที่ 6/13 หมู่ที่ 1 ตำบลกุสุมาลย์ อำเภอกุสุมาลย์ จังหวัดสกลนคร 47210
 ส่วนหนึ่งของสารานุกรมประเทศไทย
กุสุมาลย์ เป็นอำเภอหนึ่งของจังหวัดสกลนคร
ที่ตั้งและอาณาเขต

อำเภอกุสุมาลย์ตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอนาหว้าและอำเภอโพนสวรรค์ (จังหวัดนครพนม)
ทิศตะวันออก ติดต่อกับอำเภอโพนสวรรค์ อำเภอเมืองนครพนม และอำเภอปลาปาก (จังหวัดนครพนม)
ทิศใต้ ติดต่อกับอำเภอโพนนาแก้วและอำเภอเมืองสกลนคร
ทิศตะวันตก ติดต่อกับอำเภอเมืองสกลนคร และอำเภอนาหว้า (จังหวัดนครพนม)
การแบ่งเขตการปกครอง > การปกครองส่วนภูมิภาค

อำเภอกุสุมาลย์แบ่งพื้นที่การปกครองออกเป็น 5 ตำบล 71 หมู่บ้าน
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | กุสุมาลย์ |  | (Kusuman) |  | 13 หมู่บ้าน |  |
| 2. | นาโพธิ์ |  | (Na Pho) |  | 12 หมู่บ้าน |  |
| 3. | นาเพียง |  | (Na Phiang) |  | 12 หมู่บ้าน |  |
| 4. | โพธิไพศาล |  | (Phothi Phaisan) |  | 17 หมู่บ้าน |  |
| 5. | อุ่มจาน |  | (Um Chan) |  | 17 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอกุสุมาลย์ประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลกุสุมาลย์ ครอบคลุมพื้นที่ตำบลกุสุมาลย์ เฉพาะหมู่ที่ 1, 6, 8, 10
องค์การบริหารส่วนตำบลกุสุมาลย์ ครอบคลุมพื้นที่ตำบลกุสุมาลย์ เฉพาะหมู่ที่ 2–5, 7, 9, 11–13
องค์การบริหารส่วนตำบลนาโพธิ์ ครอบคลุมพื้นที่ตำบลนาโพธิ์ทั้งตำบล
องค์การบริหารส่วนตำบลนาเพียง ครอบคลุมพื้นที่ตำบลนาเพียงทั้งตำบล
องค์การบริหารส่วนตำบลโพธิไพศาล ครอบคลุมพื้นที่ตำบลโพธิไพศาลทั้งตำบล
องค์การบริหารส่วนตำบลอุ่มจาน ครอบคลุมพื้นที่ตำบลอุ่มจานทั้งตำบล
ประนอม โพธิ์คำ

| ประนอม โพธิ์คำป> ช., ป.ม. |
| --- | --- |

เลขาธิการพรรคพลังท้องถิ่นไท
ดำรงตำแหน่ง 11 ธันวาคม พ.ศ. 2564 – 11 พฤศจิกายน พ.ศ. 2565
 
ข้อมูลส่วนบุคคล
เกิด: 1 มกราคม พ.ศ. 2495 (73 ปี) อำเภอวังน้ำเขียว จังหวัดนครราชสีมา ประเทศไทย
พรรคการเมือง: รวมไทยสร้างชาติ (2566–ปัจจุบัน)
การเข้าร่วม พรรคการเมืองอื่น: เพื่อแผ่นดิน (2550–2554)  ภูมิใจไทย (2554–2556)  เพื่อไทย (2556–2561)  พลังประชารัฐ (2561–2564, 2565–2566)  พลังท้องถิ่นไท (2564–2565)

ประนอม โพธิ์คำ (เกิด 1 มกราคม พ.ศ. 2495) เป็นนักการเมืองชาวไทย อดีตสมาชิกสภาผู้แทนราษฎรจังหวัดนครราชสีมา อดีตเลขาธิการพรรคพลังท้องถิ่นไท ปัจจุบันสังกัดพรรครวมไทยสร้างชาติ
ประวัติ

ประนอม เกิดเมื่อวันที่ 1 มกราคม พ.ศ. 2495 ที่อำเภอวังน้ำเขียว จังหวัดนครราชสีมา สำเร็จการศึกษาปริญญาตรี สาขาศิลปศาสตร์ จากมหาวิทยาลัยราชภัฏนครราชสีมา
การทำงาน

ประนมอ เคยเป็นกำนันตำบลวังน้ำเขียว และได้รับรางวัลกำนันแหนบทองคำ 2 สมัย ในปี 2542 และ 2545 เคยเป็นประธานสภาองค์การบริหารส่วนตำบลวังน้ำเขียว ต่อมาในปี 2550 เขาได้ลงสมัครรับเลือกตั้งเป็นสมาชิกสภาผู้แทนราษฎรครั้งแรก ในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคเพื่อแผ่นดิน และได้คะแนนมาเป็นลำดับที่ 1 ด้วยคะแนน 94,054 คะแนน
ในปี 2554 เขาลงสมัครรับเลือกตั้งในเขตเลือกตั้งที่ 12 ประกอบด้วยอำเภอเมืองนครราชสีมา (เฉพาะตำบลไชยมงคล) อำเภอปักธงชัย และอำเภอวังน้ำเขียว สังกัดพรรคภูมิใจไทย และได้รับเลือกตั้งเป็นสมัยที่ 2 เอาชนะ สมศักดิ์ พันธ์เกษม
ในปี 2562 เขาได้ลงสมัคร สส.แบบบัญชีรายชื่อ สังกัดพรรคพลังประชารัฐ เนื่องจากพื้นที่ทับซ้อนกับสมศักดิ์ พันธ์เกษม แต่เขาไม่ได้รับเลือกตั้ง
ในปี 2564 เขาได้เปิดตัวเข้าร่วมงานกับพรรคพลังท้องถิ่นไท และได้เป็นเลขาธิการพรรค ต่อมาได้ลาออกเพื่อไปร่วมงานกับพรรคพลังประชารัฐเช่นเดิม แต่หลังจากนั้นไม่นานได้ย้ายมาสังกัดพรรครวมไทยสร้างชาติ
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
อรรถสิทธิ์ ทรัพยสิทธิ์

| อรรถสิทธิ์ ทรัพยสิทธิ์ม> ป.ช., ม.ว.ม. |
| --- | --- |

รองโฆษกประจำสำนักนายกรัฐมนตรี
ดำรงตำแหน่ง 21 กรกฎาคม พ.ศ. 2538 – 17 พฤศจิกายน พ.ศ. 2539
นายกรัฐมนตรี: บรรหาร ศิลปอาชา
 
ข้อมูลส่วนบุคคล
เกิด: 1 พฤษภาคม พ.ศ. 2492 (75 ปี) อำเภอเมืองนครพนม จังหวัดนครพนม
พรรคการเมือง: ความหวังใหม่ (2535–2545)   ไทยรักไทย (2545–2550) เพื่อไทย (2555–2561, 2566–ปัจจุบัน)  เพื่อคนไทย (2561–2566)
คู่สมรส: แนบเนียน ทรัพยสิทธิ์

อรรถสิทธิ์ ทรัพยสิทธิ์ (เกิด 1 พฤษภาคม พ.ศ. 2492) อดีตรองโฆษกประจำสำนักนายกรัฐมนตรี และอดีตสมาชิกสภาผู้แทนราษฎรจังหวัดนครพนม 6 สมัย
ประวัติ

อรรถสิทธิ์ เกิดเมื่อวันที่ 1 พฤษภาคม พ.ศ. 2492 ที่ตำบลบ้านกลาง อำเภอเมืองนครพนม จังหวัดนครพนม ด้านครอบครัวสมรสกับนางแนบเนียน ทรัพยสิทธิ์ (สกุลเดิม: ปุณรังษี) มีบุตร 2 คน
สำเร็จการศึกษาระดับมัธยมศึกษาจากโรงเรียนอุดรพิทยานุกูล ระดับปริญญาตรี การศึกษาบัณฑิต (ภาษาอังกฤษ) จากมหาวิทยาลัยศรีนครินทรวิโรฒ มหาสารคาม และนิติศาสตรบัณฑิต และปริญญาโท รัฐศาสตรมหาบัณฑิต จากมหาวิทยาลัยรามคำแหง ภายหลังยังได้รับปริญญาปรัชญาดุษฎีบัณฑิตกิตติมศักดิ์ สาขาการบริหารการศึกษา จากมหวิทยาลัยรามคำแหงเช่นเดียวกัน
การทำงาน

อรรถสิทธิ์ เดิมประกอบอาชีพเป็นครูที่โรงเรียนปิยะมหาราชาลัย จังหวัดนครพนม รวมทั้งเป็นนิติกร ที่ศาลากลางจังหวัดนครพนม โดยก่อนจะเริ่มทำงานการเมืองเคยเป็นนักจัดรายการวิทยุชื่อรายการ "นายคันคาย กระจายข่าว" ซึ่งได้รับความนิยมในพื้นที่จังหวัดนครพนมและจังหวัดใกล้เคียงรวมทั้งในประเทศ สปป.ลาว จนนำฉายา นายคันคาย นี้มาใช้เป็นชื่อกลาง
อรรถสิทธิ์ เป็นสมาชิกสภาผู้แทนราษฎรจังหวัดนครพนม สังกัดพรรคความหวังใหม่ ได้รับเลือกตั้งครั้งแรกในการเลือกตั้งเดือนมีนาคม พ.ศ. 2535 และได้รับเลือกตั้งในนามพรรคความหวังใหม่เรื่อยมา จนกระทั่งในการเลือกตั้ง พ.ศ. 2548 จึงย้ายไปสังกัดพรรคไทยรักไทย และได้รับแต่งตั้งเป็นกรรมการบริหารพรรค ซึ่งต่อมาเขาถูกตัดสิทธิ์ทางการเมือง เป็นระยะเวลา 5 ปี
อรรถสิทธิ์ ได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลบรรหาร ศิลปอาชา
ในปี พ.ศ. 2555 เขาพร้อมกับสมาชิกบ้านเลขที่ 111 อีกจำนวนมาก ได้สมัครเข้าร่วมงานกับพรรคเพื่อไทย ในปี พ.ศ. 2561 เขาได้ย้ายไปสมัครเข้าเป็นสมาชิกพรรคเพื่อคนไทย รับตำแหน่งประธานที่ปรึกษาพรรค และลงสมัครรับเลือกตั้งอยู่ในบัญชีรายชื่อลำดับที่ 5 ของการเลือกตั้ง 24 มีนาคม พ.ศ. 2562 โดยมีน้องชายที่เป็นนักการเมืองท้องถิ่นคือ เข็มชาติ ทรัพยสิทธิ์ และณพจน์สกร ทรัพยสิทธิ์ เข้าร่วมเป็นผู้สมัครสมาชิกสภาผู้แทนราษฎรสังกัดพรรคเดียวกัน แต่ไม่ได้รับเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาและน้องชายได้ย้ายกลับไปสังกัดพรรคเพื่อไทยอีกครั้ง โดยเป็นผู้อยู่เบื้องหลังให้การสนับสนุนน้องชายคือณพจน์สกร ทรัพยสิทธิ์ เป็นตัวแทนลงสมัครรับเลือกตั้งในการเลือกตั้งแบบแบ่งเขตจังหวัดนครพนมของพรรคเพื่อไทย แต่ไม่ได้รับเลือกตั้งโดยมีคะแนนมาเป็นอันดับ 2
การทำงาน > สมาชิกสภาผู้แทนราษฎร

อรรถสิทธิ์ ทรัพยสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครพนม สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครพนม สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครพนม สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครพนม สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544  จังหวัดนครพนม สังกัดพรรคความหวังใหม่ → พรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครพนม สังกัดพรรคไทยรักไทย
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เผดิมชัย สะสมทรัพย์

| เผดิมชัย สะสมทรัพย์ม> ป.ช., ม.ว.ม. |
| --- | --- |
เผดิมชัย ในปี พ.ศ. 2562

รัฐมนตรีว่าการกระทรวงแรงงาน
ดำรงตำแหน่ง 9 สิงหาคม พ.ศ. 2554 – 30 มิถุนายน พ.ศ. 2556
นายกรัฐมนตรี: ยิ่งลักษณ์ ชินวัตร
ก่อนหน้า: เฉลิมชัย ศรีอ่อน
ถัดไป: ร้อยตำรวจเอก เฉลิม อยู่บำรุง
รัฐมนตรีช่วยว่าการกระทรวงคมนาคม
ดำรงตำแหน่ง 14 พฤศจิกายน พ.ศ. 2540 – 5 กรกฎาคม พ.ศ. 2542
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 2 กุมภาพันธ์ พ.ศ. 2492 (76 ปี) จังหวัดนครปฐม ประเทศไทย
พรรคการเมือง: เพื่อไทย   ชาติไทยพัฒนา
คู่สมรส: อุไรวรรณ สะสมทรัพย์ (หย่า)

เผดิมชัย สะสมทรัพย์ (เกิด 2 กุมภาพันธ์ พ.ศ. 2492) อดีตรัฐมนตรีว่าการกระทรวงแรงงาน ในรัฐบาลยิ่งลักษณ์ ชินวัตร อดีตรัฐมนตรีช่วยว่าการกระทรวงคมนาคม ในรัฐบาลชวน หลีกภัย และอดีตสมาชิกสภาผู้แทนราษฎรจังหวัดนครปฐม 8 สมัย
ประวัติ

เผดิมชัย สะสมทรัพย์ เกิดเมื่อวันที่ 2 กุมภาพันธ์ พ.ศ. 2492 ที่ตำบลห้วยจรเข้ อำเภอเมือง จังหวัดนครปฐม เป็นบุตรของนายประเสริฐ กับนางสุนีย์ สะสมทรัพย์ และเป็นพี่ชายของ ไชยยศ สะสมทรัพย์ ไชยา สะสมทรัพย์ และอนุชา สะสมทรัพย์ จบการศึกษาชั้นมัธยมศึกษาจากโรงเรียนอำนวยศิลป์  พระนครสำเร็จการศึกษาระดับปริญญาตรี สาขาวิทยาศาสตร์ จากมหาวิทยาลัยเซนต์หลุยส์ ประเทศสหรัฐอเมริกา และปริญญาโท สาขารัฐศาสตร์ จากมหาวิทยาลัยเกษตรศาสตร์และในปีพ.ศ. 2556ได้รับปริญญานิติศาสตร์มหาบัณฑิตกิตติมศักดิ์จากมหาวิทยาลัยรามคำแหง
ด้านชีวิตครอบครัว เคยสมรสกับนางอุไรวรรณ สะสมทรัพย์ ปัจจุบันหย่าจากกันแล้ว มีบุตรด้วยกัน 5 คน คือ
พ.ต.สุขชาต สะสมทรัพย์
นางสาวสุรัชดา สะสมทรัพย์
นางสาวสุรัชวดี สะสมทรัพย์
นางสาวสุพีภัสร์ สะสมทรัพย์
นางสาวสุภัสรา สะสมทรัพย์
การทำงาน

เผดิมชัย สะสมทรัพย์ เป็นสมาชิกสภาผู้แทนราษฎรจังหวัดนครปฐม ตั้งแต่ปี พ.ศ. 2531 และได้รับเลือกตั้งอีกหลายสมัยอย่างต่อเนื่อง และได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายชวน หลีกภัย (2) ซึ่งต่อมาในช่วงกลางปี พ.ศ. 2542 ได้ลาออกจากตำแหน่งดังกล่าว
เผดิมชัย สะสมทรัพย์ นอกจากการทำงานการเมืองแล้ว ยังมีอาชีพประกอบธุรกิจส่วนตัวด้วย ซึ่งในเดือนกรกฎาคม พ.ศ. 2553 ได้ถูกศาลสั่งให้เป็นบุคคลล้มละลายจากปัญหาหนี้สินทางธุรกิจ ต่อมาในเดือนพฤษภาคม พ.ศ. 2554 ศาลล้มละลายกลาง ได้มีคำสั่งยกเลิกการล้มละลายของนายเผดิมชัย
ในการเลือกตั้ง พ.ศ. 2554 นายเผดิมชัย ได้รับเลือกตั้งเป็นสมาชิกสภาผู้แทนราษฎรจังหวัดนครปฐม สังกัดพรรคเพื่อไทย และได้รับแต่งตั้งเป็นรัฐมนตรีว่าการกระทรวงแรงงาน ในรัฐบาลของนางสาวยิ่งลักษณ์ ชินวัตร จนกระทั่งได้รับโปรดเกล้าฯ ให้พ้นจากตำแหน่งในเดือนมิถุนายน พ.ศ. 2556
ต่อมานายเผดิมชัยได้ให้สัมภาษณ์กับรายการ เจาะลึกทั่วไทย Inside Thailand ทางช่อง นาว 26 ว่าตนเองพร้อมกับ นายอนุชา น้องชาย และ อดีต ส.ส. อีก 2 คนได้ย้ายมาสังกัด พรรคชาติไทยพัฒนา โดยจะเปิดตัวในวันศุกร์ที่ 26 ตุลาคม พ.ศ. 2561 ส่วนนายไชยยศอยู่ในช่วงพิจารณาว่าจะสังกัดพรรคใด ทางด้านนายไชยาป่วยด้วยโรคไตต้องฟอกไตทุกสัปดาห์จึงไม่สามารถลงสมัครรับเลือกตั้งได้
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในพื้นที่จังหวัดนครปฐม เขต 5ในนามพรรคชาติไทยพัฒนา แต่ไม่ได้รับเลือกตั้ง ต่อมานางจุมพิตา จันทรขจร ส.ส.นครปฐม พรรคอนาคตใหม่ ลาออกเนื่องจากปัญหาสุขภาพ จึงมีการเลือกตั้งซ่อม โดยนายเผดิมชัย ได้รับเลือกตั้งในครั้งนั้น
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เทศบาลตำบลดงมะไฟ

| เทศบาลตำบลดงมะไฟ |
| --- | --- |
เทศบาลตำบล
การถอดเสียงอักษรโรมัน
 • อักษรโรมัน: Thetsaban Tambon Dong Ma Fai
   ตรา
คำขวัญ: หมู่บ้านประชาธิปไตย วัดน้อยใหญ่ในเขตบ้าน ตลาดใหญ่เทศบาล หัตถกรรมการปั้นเตา ข้าวปุ้นเศรษฐกิจ สวยจับจิตสาวภูไท แลตระการหนองแวงใส ถิ่นมั่นในพุทธธรรม
ทต.ดงมะไฟที่ตั้งในจังหวัดสกลนคร
พิกัด (สำนักงานเทศบาลตำบลดงมะไฟ): 17°16′30.5″N 103°59′37.2″E﻿ / ﻿17.275139°N 103.993667°E﻿ / 17.275139; 103.993667
ประเทศ:  ไทย
จังหวัด: สกลนคร
อำเภอ: เมืองสกลนคร
พื้นที่
 • ทั้งหมด: 4 ตร.กม. (2 ตร.ไมล์)
ประชากร (2567)
 • ทั้งหมด: 5,764 คน
 • ความหนาแน่น: 1,441 คน/ตร.กม. (3,730 คน/ตร.ไมล์)
รหัส อปท.: 05470104
ที่อยู่ สำนักงาน: เลขที่ 49 หมู่ 1 ตำบลขมิ้น อำเภอเมืองสกลนคร จังหวัดสกลนคร 47000
 ส่วนหนึ่งของสารานุกรมประเทศไทย
เทศบาลตำบลดงมะไฟ เป็นองค์กรปกครองส่วนท้องถิ่นแห่งหนึ่งในอำเภอเมืองสกลนคร จังหวัดสกลนคร โดยครอบคลุมพื้นที่บางส่วนของตำบลขมิ้น ซึ่งมีสภาพภูมิประเทศโดยทั่วไปเป็นที่ราบลุ่ม ตั้งอยู่ระหว่างทางหลวงหมายเลข 22 (ถนนนิตโย) ห่างจากตัวจังหวัดสกลนครไปทางทิศตะวันตก 20 กิโลเมตร และห่างจากกรุงเทพมหานคร 630 กิโลเมตร
ที่ตั้งและอาณาเขต

เทศบาลตำบลดงมะไฟ ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดกับ องค์การบริหารส่วนตำบลหนองลาด, องค์การบริหารส่วนตำบลขมิ้น
ทิศใต้ ติดกับ องค์การบริหารส่วนตำบลขมิ้น
ทิศตะวันออก ติดกับ องค์การบริหารส่วนตำบลขมิ้น
ทิศตะวันตก ติดกับ  องค์การบริหารส่วนตำบลนาหัวบ่อ (อำเภอพรรณานิคม)
ประวัติ

เทศบาลตำบลดงมะไฟ แรกเริ่มก่อตั้งเมื่อวันที่ 26 กันยายน พ.ศ. 2504 เป็นสุขาภิบาลดงมะไฟ อำเภอเมืองสกลนคร โดยครอบคลุมพื้นที่บางส่วนตำบลขมิ้น อำเภอเมืองสกลนคร จังหวัดสกลนคร ด้านทิศตะวันตกของตำบล จนกระทั่งเมื่อปี พ.ศ. 2542 กระทรวงมหาดไทยประกาศเปลี่ยนแปลงฐานะเป็น เทศบาลตำบลดงมะไฟ จนปัจจุบัน
สัญลักษณ์ คือ ทุ่งนา ต้นมะไฟ ทิวเขา
ทุ่งนา หมายถึง ความอุดมสมบูรณ์และอาชีพหลักของประชาชนในเขตเทศบาล คือ ทำนา
ต้นมะไฟ หมายถึง ต้นไม้ที่อยู่หนาแน่นในเขตเทศบาล
ทิวเขา หมายถึง อยู่ในบริเวณเทือกเขาภูพาน
การปกครอง

เทศบาลตำบลดงมะไฟ ครอบคลุมพื้นที่บางส่วนของตำบลขมิ้น ได้แก่ จัดตั้งตามพระราชบัญญัติลักษณะการปกครองส่วนท้องที่ พ.ศ. 2497
หมู่ 1 บ้านดงมะไฟ
หมู่ 12 บ้านดงมะไฟพัฒนา
หมู่ 13 บ้านดงมะไฟสามัคคี
ซึ่งแบ่งแยกออกเป็นชุมชน 12 ชุมชน ดังนี้
ชุมชนเทศบาล
ชุมชนสุขาสามัคคี
ชุมชนภูไทพัฒนา
ชุมชนเจ้าปู่
ชุมชนพิทักษ์ธรรม
ชุมชนตลาดราชดำเนิน
ชุมชนศรีทัศน์พัฒนา
ชุมชนสุขสำราญ
ชุมชนใจกลางสร้างธรรม
ชุมชนหนองแวงสามัคคี
ชุมชนข้าวปุ้นเศรษฐกิจ
ชุมชนอนามัยหลักเมือง
ประชากร

เทศบาลตำบลดงมะไฟ มีจำนวนประชากร ทั้งหมด 6,083 คน โดยแยกได้ดังนี้
| ชุมชน | หมู่ที่ | ชาย> (คน) | หญิง> (คน) | ประชากร> (คน) พ.ศ. 2559 | ครัวเรือน> (หลัง) |
| --- | --- | --- | --- | --- | --- |
| บ้านดงมะไฟ | 1 | 528 | 581 | 1,109 | 493 |
| บ้านดงมะไฟพัฒนา | 12 | 1,025 | 1,131 | 2,156 | 743 |
| บ้านดงมะไฟสามัคคี | 13 | 1,345 | 1,473 | 2,818 | 917 |
| รวม | 3 | 2,898 | 3,185 | 6,083 | 2,153 |
อนุชา สะสมทรัพย์

| อนุชา สะสมทรัพย์ม> ว.ม., ป.ช., ร.ท.ภ. |
| --- | --- |
อนุชา ในปี พ.ศ. 2566

สมาชิกสภาผู้แทนราษฎรจังหวัดนครปฐม
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566 (1 ปี 296 วัน)
ก่อนหน้า: เผดิมชัย สะสมทรัพย์
เขตเลือกตั้ง: เขต 5
คะแนนเสียง: 36,422 (35.54%)
 
ข้อมูลส่วนบุคคล
เกิด: 2 มีนาคม พ.ศ. 2497 (71 ปี)
พรรคการเมือง: ชาติไทยพัฒนา
คู่สมรส: สุมลรัตน์ สะสมทรัพย์
ลายมือชื่อ: 

อนุชา สะสมทรัพย์ (เกิด 2 มีนาคม พ.ศ. 2497) ปัจจุบันดำรงตำแหน่งรองหัวหน้าพรรคชาติไทยพัฒนา สมาชิกสภาผู้แทนราษฎรจังหวัดนครปฐม
ประวัติ

อนุชา เกิดเมื่อวันที่ 2 มีนาคม พ.ศ. 2497 ที่ตำบลห้วยจรเข้ อำเภอเมืองนครปฐม จังหวัดนครปฐม เป็นบุตรนายประเสริฐ นางสุนีย์ สะสมทรัพย์ มีพี่น้อง 3 คน ได้แก่
เผดิมชัย สะสมทรัพย์ รัฐมนตรีว่าการกระทรวงแรงงาน
ไชยยศ สะสมทรัพย์ อดีตรัฐมนตรี
ไชยา สะสมทรัพย์ อดีตรัฐมนตรี
ด้านครอบครัวสมรสกับนางสุมลรัตน์ สะสมทรัพย์ มีบุตร 4 คน
สำเร็จการศึกษา บริหารธุรกิจบัณฑิต สาขาการจัดการทั่วไป จากมหาวิทยาลัยราชภัฏสวนดุสิต และศิลปศาสตรมหาบัณฑิต สาขาสังคมศาสตร์เพื่อการพัฒนา จากมหาวิทยาลัยราชภัฏนครปฐม
งานการเมือง

ดำรงตำแหน่งสมาชิกวุฒิสภาไทย ชุดที่ 9 ชุดปี พ.ศ. 2549 ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งอีกครั้งในปี พ.ศ. 2554 สังกัดพรรคเพื่อไทย
เขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติไทยพัฒนา แต่ไม่ได้รับเลือกตั้ง
เขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคชาติไทยพัฒนา และได้รับการเลือกตั้งด้วยคะแนน 36,422 คะแนน
งานการเมือง > สมาชิกสภาผู้แทนราษฎร

อนุชา สะสมทรัพย์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครปฐม สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครปฐม สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครปฐม สังกัดพรรคชาติไทยพัฒนา
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
แหล่งข้อมูลอื่น

นายอนุชา สะสมทรัพย์ เก็บถาวร 2018-06-26 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายอนุชา สะสมทรัพย์[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายอนุชา สะสมทรัพย์), ศูนย์ข้อมูลนักการเมืองไทย
สมศักดิ์ พันธ์เกษม

| สมศักดิ์ พันธ์เกษมม> ป.ช., ม.ว.ม..ข้อมูลส่วนบุคคล |
| --- | --- |
เกิด: 31 ธันวาคม พ.ศ. 2501 (66 ปี) จังหวัดนครราชสีมา ประเทศไทย
พรรคการเมือง: ภูมิใจไทย (2565—ปัจจุบัน)

สมศักดิ์ พันธ์เกษม (เกิด 31 ธันวาคม พ.ศ. 2501) อดีตประธานคณะกรรมาธิการการเงิน การคลัง การธนาคาร สถาบันการเงินและตลาดการเงินในสภาผู้แทนราษฎรไทย ชุดที่ 25 และอดีตสมาชิกสภาผู้แทนราษฎรจังหวัดนครราชสีมา
ประวัติ

สมศักดิ์ พันธ์เกษม หรือ เสี่ยเบี้ยว เกิดเมื่อวันที่ 31 ธันวาคม พ.ศ. 2501 สำเร็จการศึกษาจากโรงเรียนอัสสัมชัญนครราชสีมา จบชั้นมัธยมปลายที่โรงเรียนเซ็นต์คาเบรียล ระดับปริญญาตรี วิทยาศาสตรบัณฑิต สาขาวิชาเกษตรศาสตร์ จากคณะเกษตร มหาวิทยาลัยเกษตรศาสตร์
การทำงาน

สมศักดิ์ พันธ์เกษม เป็นนักการเมืองชาวนครราชสีมา เข้าสู่งานการเมืองครั้งแรกในการเลือกตั้ง พ.ศ. 2538 ในการลงสมัครรับเลือกตั้ง ส.ส.สังกัดพรรคชาติพัฒนา และได้รับเลือกตั้งเป็น ส.ส.สมัยแรก
ต่อมาได้รับเลือกตั้งต่อเนื่องในการเลือกตั้ง พ.ศ. 2539 และ พ.ศ. 2544 ในสังกัดพรรคชาติพัฒนาเช่นเดิม จนกระทั่งมีการยุบพรรคไปรวมกับพรรคไทยรักไทย. ในการเลือกตั้ง พ.ศ. 2548 เขาจึงลงสมัครและได้รับเลือกตั้งเป็น ส.ส.สมัยที่ 4 ในนามพรรคไทยรักไทย
สมศักดิ์ ว่างเว้นจากงานการเมือง โดยในปี 2554 เขาได้ลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับประนอม โพธิ์คำ จนกระทั่งในปี 2562 จึงย้ายมาร่วมงานกับพรรคพลังประชารัฐ​ และได้รับเลือกตั้งเป็น ส.ส.สมัยที่ 5
เขาได้เป็นประธานคณะกรรมาธิการการเงิน การคลัง การธนาคาร สถาบันการเงินและตลาดการเงิน สภาผู้แทนราษฎรไทย ชุดที่ 25
ในวันที่ 15 กุมภาพันธ์​ พ.ศ. 2565​ เขาเข้าร่วมกับพรรคภูมิใจ​ไทย​
การทำงาน > สมาชิกสภาผู้แทนราษฎร

สมศักดิ์ พันธ์เกษม ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครราชสีมา สังกัดพรรคชาติพัฒนา (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครราชสีมา สังกัดพรรคชาติพัฒนา (พ.ศ. 2535)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครราชสีมา สังกัดพรรคชาติพัฒนา (พ.ศ. 2535) → พรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคพลังประชารัฐ → พรรคภูมิใจไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ประจัญ กล้าผจญ

ประจัญ กล้าผจญ อดีตสมาชิกสภาผู้แทนราษฎรจังหวัดนครราชสีมา สังกัดพรรคชาติไทย เขาถูกกล่าวถึงทางสื่อมวลชนในปี 2552 ว่าเป็น สส.ตกยาก
ประวัติ

ประจัญ กล้าผจญ เกิดเมื่อวันที่ 5 กรกฎาคม พ.ศ. 2483 ที่อำเภอขามสะแกแสง จังหวัดนครราชสีมา จบการศึกษาจากวิทยาลัยครูนครราชสีมา
ประจญ เคยรับราชการเป็นครูประชาบาล 15 ปี ทำการสอนในโรงเรียนทั้งในเขตอำเภอชุมพวง อำเภอบัวใหญ่ จังหวัดนครราชสีมา ตำแหน่งสุดท้ายคือ เป็นครูใหญ่โรงเรียนบ้านหญ้าคา ตำบลสีดา อำเภอสีดา จังหวัดนครราชสีมา หลังจากนั้นได้ลาออกมาสมัครเป็นทหารอาสาไปรบที่ประเทศเวียดนาม 1 ปี
ประจัญ เข้าสู่งานการเมืองโดยหลังจากการเป็นทหารอาสา เขาลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมา ตามคำชวนของนายชัย ชิดชอบ ในปี พ.ศ. 2518 สังกัดพรรคไท (พ.ศ. 2517) และ พ.ศ. 2519 สังกัดพรรคพิทักษ์ไทย แต่สอบตกทั้ง 2 ครั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ไม่สังกัดพรรคการเมือง เขาได้รับเลือกตั้งเป็นสมัยแรก ก่อนที่จะเข้าสังกัดพรรคชาติไทย ในเวลาต่อมา และดำรงตำแหน่งจนครบวาระ จากนั้นจึงลงสมัครรับเลือกตั้งอีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ก็ได้รับเลือกตั้งเป็น ส.ส.สมัยที่ 2 จนกระทั่งมีการยุบสภาในปี พ.ศ. 2529
ในระหว่างดำรงตำแหน่ง ส.ส. เขาก็มีบทบาทในการตั้งกระทู้ถามโดยเฉพาะเรื่องที่เกี่ยวข้องกับพื้นที่นครราชสีมา หลังจากนั้นเขาก็ลงสมัครรับเลือกตั้งอีกหลายครั้ง แต่ไม่ได้รับเลือกตั้ง
ในปี 2552 เขาถูกกล่าวถึงทางสื่อมวลชนเนื่องจากพบว่านายประจญ เป็นอดีต ส.ส. 2 สมัย แต่กลับมีมีชีวิตความเป็นอยู่อย่างน่ารันทด สภาพบ้านหลังดังกล่าวเป็นเพิงสังกะสีหลังคารั่วเป็นรูพรุน ฝาบ้านเป็นสังกะสีเก่าผุ ๆ มีแผ่นพลาสติก ป้ายโฆษณาปิดไว้พอกันแดดกันลมเท่านั้น ต่อมานายสมชัย ฉัตรพัฒนศิริ ส.ส.นครราชสีมา (ในขณะนั้น) จึงเข้ามาช่วยดูแล
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พรรคพลังธรรม

| พรรคพลังธรรม  |
| --- | --- |

ผู้ก่อตั้ง: จำลอง ศรีเมือง
หัวหน้า: ภมร นวรัตนากร
เลขาธิการ: นิทัศน์ วีระไวทยะ
คำขวัญ: คุณภาพคู่คุณธรรม (พ.ศ. 2531)   กล้าทำในสิ่งที่ถูกต้อง (พ.ศ. 2539)
ก่อตั้ง: 9 มิถุนายน พ.ศ. 2531
ถูกยุบ: 19 ตุลาคม พ.ศ. 2550 (19 ปี 132 วัน)
ถัดไป: พรรคพลังธรรมใหม่
ที่ทำการ: 107 หมู่ 5 ถนนนครราชสีมา-ปักธงชัย ตำบลปรุใหญ่ อำเภอเมืองนครราชสีมา จังหวัดนครราชสีมา 30000
อุดมการณ์: ศาสนาพุทธเชิงการเมือง ต่อต้านการทุจริต
สี:   น้ำเงิน
การเมืองไทย   รายชื่อพรรคการเมือง การเลือกตั้ง
พรรคพลังธรรม เป็นพรรคการเมืองขนาดกลาง หัวหน้าพรรคคนแรก คือ พล.ต.จำลอง ศรีเมือง ก่อตั้งในปี พ.ศ. 2531 และยุบพรรคในปี พ.ศ. 2550 เป็นพรรคการเมืองที่เคยได้รับคะแนนความนิยมโดยเฉพาะในเขตกรุงเทพมหานคร
ประวัติ

หลังยุบสภาผู้แทนราษฎร พ.ศ. 2531 บุคคลจำนวนหนึ่งภายใต้การนำของ พล.ต.จำลอง ศรีเมือง ผู้ว่าราชการกรุงเทพมหานคร และกลุ่มสันติอโศก ภายใต้การนำของ สมณะโพธิรักษ์ ร่วมตั้งพรรคพลังธรรมขึ้นคณะผู้เริ่มจัดตั้งพรรคการเมืองได้ยื่นหนังสือต่อนายทะเบียนพรรคการเมืองแล้วจึงได้ออกหนังสือเชิญชวนประชาชนเข้าร่วมลงชื่อเป็นสมาชิกพรรคมีสมาชิกผู้ก่อตั้งพรรคจำนวนกว่าหนึ่งหมื่นคน ต่อมาในวันที่ 9 มิถุนายน พ.ศ. 2531 นายทะเบียนพรรคการเมือง กระทรวงมหาดไทยได้ประกาศรับการจดทะเบียนพรรคพลังธรรม ซึ่งถือว่าวันที่ 9 มิถุนายน เป็นวันกำเนิดพรรคพลังธรรม โดยมี พล.ต.จำลอง ศรีเมือง เป็นหัวหน้าพรรค